**Návrh**

**Všeobecne záväzné nariadenie Obce Fačkov č. 04/2016**

**o miestnych daniach.**

Obec Fačkov v súlade s ustanovením § 6 zákona č. 369/90 Zb. o obecnom zriadení v znení neskorších predpisov a ustanovení § 7 ods.1, § 8 ods.2, § 12 ods.2 a 3, § 16 ods. 2 a 3, § 17 ods. 2b, 3b,3d, 3e a 4, § 20 ods.4, § 21 ods. 2 a § 103 ods.1 a 2 zákona č.582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **v y d á v a** toto

**Všeobecne záväzné nariadenie Obce Fačkov**

**§ 1**

**Základné ustanovenie**

1. Obecné zastupiteľstvo obce Fačkov podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov **rozhodlo,** že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zák. o daniach“) **zavádza miestne dane.**
2. Toto všeobecne záväzné nariadenie upravuje podmienky určovania a vyberania miestnych daní na území obce Fačkov v zdaňovacom období. Zdaňovacím obdobím pre miestny poplatok za komunálne odpady a drobné stavebné odpady je kalendárny rok.

**Daň z pozemkov**

**§ 2**

**Základ dane**

1. Správca dane ustanovuje na území obce Fačkov hodnotu pozemku, ktorou sa pri výpočte základu dane z pozemkov násobí výmera pozemku v m² za:
   1. za lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **0,07 €/m².**

**§ 3**

**Sadzba dane**

1. Správca dane určuje na území obce Fačkov pre pozemky uvedené v § 6 ods. 1 pís. a) až e) zákona o miestnych daniach ročnú sadzu dane z pozemkov:
   * 1. za ornú pôdu, chmeľnice, vinice, ovocné sady, TTP na 0,80 %,
     2. za záhrady na 0,38 %,
     3. za zastavané plochy a nádvoria, ostatné plochy na 0,55 %,
     4. za lesné pozemky na 1,90 %,
     5. za stavebné pozemky 0,38 %.

**Daň zo stavieb**

**§ 4**

**Sadzba dane**

1. Správca dane určuje pre stavby na území obce Fačkov ročnú sadzbu dane zo stavieb za každý m² zastavanej plochy:
   1. **0,034 €**- za stavby na bývanie a drobné stavby, ktoré majú doplnkovú funkciu pre hlavnú stavbu,
   2. **0,034 €**- za stavby na pôdohospodársku produkciu, skleníky, stavby pre vodné hospodárstvo, stavby využívanie na skladovanie vlastnej produkcie, vrátane stavieb na vlastnú administratívu,
   3. **0,332 €**- za chaty a stavby na individuálnu rekreáciu,
   4. **0,200 €**- za samostatne stojace garáže,
   5. **0,200 €**- za stavby hromadných garáží
   6. **0,200 €**- za stavby hromadných garáží umiestnené pod zemou
   7. **0,500 €**- za priemyselné stavby a stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu
   8. **1,000 €**- za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou
   9. **0,266 €**- za ostatné stavby neuvedené v písmenách a) až h).
2. Správca dane určuje pri viacpodlažných stavbách pre všetky druhy stavieb príplatok za podlažie**0,03 €** za každé ďalšie podlažie okrem prvého nadzemného podlažia.

**Daň z bytov**

**§ 5**

**Základ dane**

Základom dane z bytov je celková výmera podlahovej plochy bytu alebo nebytového priestoru v m².

**§ 6**

**Sadzba dane**

1. Ročná sadzba dane z bytov za byt na území obce Fačkov je **0,034 €**- za každý začatý m² podlahovej plochy bytu.
2. Ročná sadzba dane z nebytových priestorov na území obce Fačkov je **0,034 €**- za každý začatý m² podlahovej plochy nebytových priestorov.

**§ 7**

**Oslobodenie od dane a zníženie dane**

1. Správca dane od dane z pozemkov oslobodzuje (§ 17 ods. 2 zák. o daniach):
   * 1. pozemok na ktorom je postavený kostol
     2. pozemok na ktorom je postavený farský úrad
     3. pozemok farskej záhrady
     4. pozemky, ktoré sú vlastníctvom Slovenského pozemkového fondu
     5. pozemky na ktorých je postavená škola a školská jedáleň
     6. obecných pozemkov.
2. Správca dane od dane zo stavieb oslobodzuje ( § 17 ods.2 a § 17 ods. 3 zák. o daniach):
   * 1. stavbu kostola slúžiacu na cirkevné obrady
     2. stavbu farskej budovy
     3. stavbu starej cirkevnej školy
     4. stavbu školy a školskej jedálne
     5. stavby, ktoré sú vo vlastníctve obce.

**§ 8**

**Vyrubenie dane**

Správca dane ustanovuje, že daň v úhrne najviac do 2,- Eur nebude vyrubovať.

**Daň za ubytovanie**

**§ 9**

**Predmet dane**

Predmetom dane za ubytovanie je odplatné prechodné ubytovanie fyzickej osoby v zariadení poskytujúcom služby prechodného ubytovania.

**§ 10**

**Daňovník**

Daňovníkom je fyzická osoba, ktorá sa v zariadení odplatne prechodne ubytuje.

**§ 11**

**Základ dane**

Základom dane je počet prenocovaní.

**§ 12**

**Sadzba dane**

Sadzba dane podľa tohto VZN je daň za ubytovanie nasledovná:

**- 0,332 €**/ za osobu a prenocovanie

**§ 13**

**Vyberanie dane**

Platiteľom dane je prevádzkovateľ zariadenia, ktorý odplatné prechodné ubytovanie poskytuje. Daň sa bude vyberať každý štvrťrok a platiteľ dane priloží výpis z knihy ubytovaných za jednotlivé zdaňovacie obdobie.

**§ 14**

**Správa dane**

Miestne príslušnou obcou je obec, na ktorej území sa zariadenie nachádza**.**

**Daň za nevýherné hracie prístroje**

**§ 15**

**Predmet dane**

1. Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti.
2. Nevýherné hracie prístroje sú :
   1. elektronické prístroje na počítačové hry,
   2. mechanické prístroje, elektronické prístroje, automaty a iné zariadenia na zábavné hry.

Daňovníkom je fyzická osoba alebo právnická osoba, ktorá nevýherné hracie prístroje prevádzkuje.

**§ 16**

**Sadzba dane**

Sadzba dane podľa tohto VZN je **35,-€/** za každý nevýherný hrací automat na kalendárny rok.

**§ 17**

**Vznik a zánik daňovej povinnosti**

Daňová povinnosť vzniká dňom začatia prevádzkovania nevýherných hracích prístrojov a zaniká dňom skončenia ich prevádzkovania

**§ 18**

**Oznamovacia povinnosť**

1. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane za zostávajúce mesiace zdaňovacieho obdobia, v ktorom vzniká daňová povinnosť.
2. Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti podľa § 56, správca dane vráti pomernú časť dane za zostávajúce dni zdaňovacieho obdobia, za ktoré bola daň zaplatená.

**§ 19**

**Správa dane**

Miestne príslušnou obcou je obec, na ktorej území sa nevýherné prístroje prevádzkujú.

**Daň za psa**

**§ 20**

**Daňovník**

Daňovníkom je fyzická alebo právnická osoba, ktorá je:

1. vlastníkom psa,
2. držiteľom psa, ak sa nedá preukázať kto psa vlastní.

**§ 21**

**Predmet dane**

1. Predmetom dane za psa je pes starší ako 6 mesiacov chovaný fyzickou osobou alebo právnickou osobou.
2. Predmetom dane za psa nie je pes:
3. chovaný na vedecké účely,
4. pes umiestnený v útulku zvierat,
5. pes so špeciálnym výcvikom na sprevádzanie nevidomých.

**§ 22**

**Základ dane**

Základom dane je počet psov.

**§ 23**

**Sadzba dane**

1. Sadzba dane podľa tohto VZN je **4 €**/ za jedného psa na kalendárny rok.
2. Za každého ďalšieho psa je sadzba **4 €**/ za jedného psa na kalendárny rok.

**§ 24**

**Vznik a zánik daňovej povinnosti**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom daňovník nadobudol psa, a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.

**§ 25**

**Oznamovacia povinnosť**

1. Daňovník je povinný písomne oznámiť vznik daňovej povinnosti správcovi dane do 30 dní od vzniku daňovej povinnosti a v tejto lehote zaplatiť daň na zdaňovacie obdobie alebo pomernú časť dane na zostávajúce mesiace zdaňovacieho obdobia, v ktorom vznikla daňová povinnosť.
2. Ak daňová povinnosť zanikne v priebehu zdaňovacieho obdobia a daňovník to oznámi správcovi dane najneskôr do 30 dní odo dňa zániku daňovej povinnosti podľa § 26, správca dane vráti pomernú časť dane za zostávajúce mesiace zdaňovacieho obdobia, za ktoré bola daň zaplatená.

**§ 26**

**Správa dane**

Miestne príslušenstvo obcou je obec, na ktorej území je pes chovaný.

**§ 27**

**Zrušovacie ustanovenie**

Dňom účinnosti tohto všeobecne záväzného nariadenia o dani z nehnuteľností sa zrušuje Všeobecné záväzné nariadenie Obce Fačkov o miestnych daniach č. 02/2015 zo dňa 11.12. 2015.

**§ 28**

**Záverečné ustanovenie**

Obecné zastupiteľstvo Obce Fačkov sa uznieslo na vydaní tohto VZN na svojom zasadnutí dňa .... uznesením č. .....

Toto nariadenie nadobúda účinnosť 1. januára 2017.

Vo Fačkove, dňa

Miroslav Čerňanec

starosta obce

**Návrh VZN Schválené VZN**

Vyvesený dňa: ................................... Vyvesené dňa: ...................................

pečiatka, podpis pečiatka, podpis

Zvesený dňa: ................................... Zvesené dňa: ......................... ...................................

pečiatka, podpis pečiatka, podpis